Noteikumu projekts 21-TA-303
Izdrukāts 30.07.2026. 00.07 - 1.0.VK Redakcija
Noteikumu projekts 21-TA-303
Izdrukāts 30.07.2026. 00.07 - 1.0.VK Redakcija
Ministru kabineta noteikumi Nr. 628
Rīgā 2022. gada 11. oktobrī (prot. Nr. 52 15. §)
Speciālo radiolīdzekļu izmantošanas kārtība
Izdoti saskaņā ar Elektronisko sakaru likuma 58. panta otro daļu
· 1. Noteikumi nosaka:
· 1.1. speciālo radiolīdzekļu izmantošanas kārtību un tehniskās prasības speciālo radiolīdzekļu darbībai un elektromagnētiskā izstarojuma ierobežošanai;
· 1.2. personāla apmācības un speciālo radiolīdzekļu testēšanas kārtību;
· 1.3. objektus un gadījumus, kuros valsts aizsardzības un drošības vajadzībām var pielietot speciālos radiolīdzekļus nevēlamu radiosakaru pārtraukšanai.
· 2. Speciālo radiolīdzekļu izmantošana nedrīkst apdraudēt cilvēku dzīvību un veselību un radīt personām materiālu kaitējumu.
· 3. Speciālo radiolīdzekļu izmantošanas apjoms un intensitāte nevēlamu radiosakaru pārtraukšanai nedrīkst pārsniegt attiecīgajam valsts drošības apdraudējuma veidam un bīstamības pakāpei nepieciešamo apmēru.
· 4. Speciālo radiolīdzekļu izmantošana var būt īslaicīga (uz laiku līdz trim diennaktīm) vai pastāvīga.
· 5. Īslaicīgu speciālo radiolīdzekļu izmantošanu nosaka un par to atbild:
· 5.1. valsts drošības iestādes (Satversmes aizsardzības birojs, Militārās izlūkošanas un drošības dienests, Valsts drošības dienests) un Nacionālo bruņoto spēku Militārā policija – lai nodrošinātu augsta ranga amatpersonu drošību ierobežotās pasākumu norises vietās, eskortēšanas maršrutos vai citās nepieciešamajās vietās un novērstu terorisma vai diversijas aktus, kā arī nodrošinātu drošību tādu pasākumu norises vietās, kuros nepieciešams paaugstināts drošības līmenis;
· 5.2. Nacionālie bruņotie spēki – lai nodrošinātu valsts aizsardzības objektu drošību un aizsardzību, veiktu personāla apmācību un organizētu treniņus, testētu speciālos radiolīdzekļus militārajos poligonos un īslaicīgi izveidotajās mācību vietās un izmantotu tos speciālo operāciju veikšanai un valsts apdraudējuma situācijas novēršanai un pārvarēšanai.
· 6. Nacionālie bruņotie spēki informē valsts akciju sabiedrību "Elektroniskie sakari" par īslaicīgu speciālo radiolīdzekļu izmantošanu personāla apmācībām un speciālo radiolīdzekļu testēšanai, norādot valsts akciju sabiedrībai "Elektroniskie sakari" informāciju par minēto apmācību un testēšanas vietu, laiku, robežfrekvences un jaudu.
· 7. Īslaicīgu speciālā radiolīdzekļa izmantošanu organizē tā, lai tas radītu pēc iespējas mazāk radiotraucējumu ārpus speciālā radiolīdzekļa izmantošanas vietas. Pirms speciālā radiolīdzekļa izmantošanas valsts drošības iestādes un Nacionālie bruņotie spēki izvērtē nepieciešamo speciālā radiolīdzekļa izmantošanas laiku un izvietojumu, kā arī nepieciešamos speciālā radiolīdzekļa tehniskos parametrus (frekvenču joslu, signāla jaudas līmeni).
· 8. Pastāvīga speciālo radiolīdzekļu izmantošana atļauta ieslodzījuma vietās un Valsts policijas īslaicīgās aizturēšanas vietās. To nodrošina attiecīgi Ieslodzījuma vietu pārvalde vai Valsts policija pēc tam, kad saņemts pozitīvs valsts akciju sabiedrības "Elektroniskie sakari" atzinums par elektromagnētiskās saderības novērtēšanu speciālā radiolīdzekļa izmantošanai (turpmāk – atzinums).
· 9. Pastāvīga speciālā radiolīdzekļa izmantošana nedrīkst radīt kaitīgus radiotraucējumus:
· 9.1. ārpus ieslodzījuma vietām un Valsts policijas īslaicīgās aizturēšanas vietām;
· 9.2. ārpus frekvenču joslām, kurās ir atļauta speciālā radiolīdzekļa darbība.
· 10. Lai saņemtu atzinumu pastāvīga speciālā radiolīdzekļa izmantošanai, attiecīgi Ieslodzījuma vietu pārvalde vai Valsts policija iesniedz valsts akciju sabiedrībā "Elektroniskie sakari" atzinuma pieprasījumu (turpmāk – pieprasījums). Pieprasījumam pievieno:
· 10.1. rīkojuma norakstu vai citu dokumentu par amatpersonu, kura ir atbildīga par speciālā radiolīdzekļa izmantošanu;
· 10.2. pilnvaru (ja jautājumus kārto pilnvarotā persona);
· 10.3. informāciju par speciālā radiolīdzekļa veidu, tipu, modeli, komplektāciju un izgatavotāju;
· 10.4. informāciju par plānoto darba frekvenču joslu;
· 10.5. speciālā radiolīdzekļa un tā izmantošanas vietas aprakstu;
· 10.6. informāciju par plānoto speciālā radiolīdzekļa izstarotās jaudas līmeni;
· 10.7. informāciju par antenas maksimālā izstarojuma azimutu;
· 10.8. informāciju par virziena diagrammas galvenā maksimuma platumu horizontālajā un vertikālajā plaknē –3 dB līmenī;
· 10.9. informāciju par datumu, kurā plānots uzsākt speciālā radiolīdzekļa izmantošanu;
· 10.10. ražotāja noteiktos speciālā radiolīdzekļa uzstādīšanas un izmantošanas nosacījumus un darbības aprakstu;
· 10.11. informāciju par jaudas regulēšanas diapazonu, ja jauda ir regulējama;
· 10.12. informāciju par ārpusjoslas izstarojumu līmeni;
· 10.13. informāciju par normatīvajiem aktiem un tehniskajām specifikācijām, kurās noteiktajām prasībām atbilst speciālais radiolīdzeklis un saskaņā ar kurām veikti speciālā radiolīdzekļa parametru mērījumi;
· 10.14. pēc valsts akciju sabiedrības "Elektroniskie sakari" pieprasījuma – citu informāciju, kas saistīta ar speciālā radiolīdzekļa izmantošanu.
· 11. Par pieprasījumā norādīto speciālā radiolīdzekļa tehnisko parametru atbilstību šo noteikumu prasībām atbild pieprasījuma iesniedzējs.
· 12. Valsts akciju sabiedrība "Elektroniskie sakari" izskata pieprasījumu mēneša laikā pēc tā saņemšanas. Minēto termiņu var pagarināt, rakstiski informējot pieprasījuma iesniedzēju par pieprasījuma izskatīšanas termiņa pagarinājuma iemesliem.
· 13. Izskatot pieprasījumu, valsts akciju sabiedrība "Elektroniskie sakari" veic atzinuma sniegšanai nepieciešamos elektromagnētiskās saderības mērījumus.
· 14. Pirms atzinuma saņemšanas speciālo radiolīdzekli atļauts ieslēgt tikai mērījumu veikšanai pēc valsts akciju sabiedrības "Elektroniskie sakari" pieprasījuma.
· 15. Valsts akciju sabiedrība "Elektroniskie sakari" izskata pieprasījumu, izvērtē elektromagnētiskās saderības mērījumu rezultātus un, ja elektromagnētiskās saderības nosacījumi ir izpildīti, sniedz pozitīvu atzinumu. Ja konstatētas nepilnības, valsts akciju sabiedrība "Elektroniskie sakari" atsaka pastāvīgu speciālā radiolīdzekļa izmantošanas uzsākšanu līdz nepilnību novēršanai.
· 16. Pēc pastāvīgas speciālā radiolīdzekļa izmantošanas uzsākšanas valsts akciju sabiedrība "Elektroniskie sakari", ja nepieciešams, veic atkārtotus elektromagnētiskās saderības mērījumus.
· 17. Pieprasījuma izskatīšana un elektromagnētiskās saderības pārbaudes un mērījumi ir valsts akciju sabiedrības "Elektroniskie sakari" maksas pakalpojumi.
· 18. Pēc pozitīva atzinuma sniegšanas valsts akciju sabiedrība "Elektroniskie sakari" par to rakstiski paziņo atzinumā minētajās frekvenču joslās strādājošajiem publisko elektronisko sakaru tīklu operatoriem, norādot speciālā radiolīdzekļa izmantošanas vietu un atļautās frekvenču joslas.
· 19. Par pastāvīgas speciālo radiolīdzekļu izmantošanas atbilstību šo noteikumu prasībām atbild attiecīgi Ieslodzījuma vietu pārvalde vai Valsts policija.
· 20. Speciālā radiolīdzekļa izmantošanu pārtrauc, ja:
· 20.1. nav izpildītas šo noteikumu 2., 3. vai 9. punktā minētās prasības;
· 20.2. nav izpildītas šajos noteikumos noteiktās tehniskās prasības pastāvīgai speciālā radiolīdzekļa izmantošanai.
· 21. Ja valsts akciju sabiedrība "Elektroniskie sakari", pārbaudot pieteikumu par kaitīgajiem radiotraucējumiem radio un televīzijas programmu uztveršanā vai citu radiosakaru darbībā ārpus ieslodzījuma vietām vai Valsts policijas īslaicīgās aizturēšanas vietām, konstatē, ka radiotraucējumu avots ir speciālais radiolīdzeklis, tā pieņem lēmumu par speciālā radiolīdzekļa darbības pārtraukšanu līdz radiotraucējumu novēršanai.
· 22. Ja radiosakari tiek ierobežoti, attiecīgi Ieslodzījuma vietu pārvalde vai Valsts policija nodrošina, lai attiecīgajā teritorijā tiktu izvietota attiecīga paskaidrojoša informācija.
· 23. Pastāvīgu speciālo radiolīdzekļu izmantošanu drīkst noteikt tikai šajā punktā minētajās frekvenču joslās, un speciālo radiolīdzekļu radītais traucējošā signāla jaudas līmenis (PSRL), mērot ar 0 dBi pastiprinājuma antenu un savienojošo kabeli ar 0 dB vājinājumu, ārpus ieslodzījuma vietas un Valsts policijas īslaicīgās aizturēšanas vietas teritorijas nedrīkst pārsniegt šādas vērtības:
	Nr.p. k.
	Radiosakaru sistēma 
	Frekvenču joslas (MHz)
	PSRL (dBm) 
	Mērījumu josla (MHz)

	1.
	IMT
	460–467,5
	–105
	1,25

	2.
	GSM
	925–960 
1805–1880
	–106
	0,2

	3.
	IMT
	738–788 
791–821 
925–960 
1432–1472 
1492–1512 
1805–1880 
2110–2170 
2300–2370 
2570–2690
	–110
	5

	4.
	DECT
	1880–1900
	–95
	1,2

	5.
	RLAN
	2400–2483,5
	–95
	20

	6.
	BWA/IMT 
	3400–3800
	–110
	5

	7.
	RLAN
	5150–5350 
5470–5725 
5945–6425
	–93
	20


· 24. Ja šo noteikumu 23. punktā  minētajās frekvenču joslās darbojas vairākas radiosakaru sistēmas, piemēro izmantotajām radiosakaru sistēmām atbilstošu PSRL vērtību ar augstākām prasībām.
· 25. Speciālā radiolīdzekļa jaudas līmenis ārpus frekvenču joslām, kurās paredzēta speciālā radiolīdzekļa darbība, nedrīkst pārsniegt šādas normas:
	Nr.p. k.
	Frekvences, kurās veic mērījumus
	Maksimāli pieļaujamā jauda
	Mērījumu josla

	1.
	30 MHz līdz 1000 MHz
	–36 dBm
	100 kHz

	2.
	1 GHz līdz F x 5, kur F ir speciālā radiolīdzekļa augstākā frekvence, kurā paredzēta tā darbība
	–30 dBm
	1 MHz


· 26. Traucējumu spriegumam uz speciālā radiolīdzekļa līdzstrāvas barošanas spailēm (piemēro, ja barošanas kabeļa garums pārsniedz trīs metrus) un maiņstrāvas barošanas spailēm jāatbilst šādām normām:
	Nr.p. k.
	Frekvences, kurās veic mērījumus
	Maksimāli pieļaujamais kvazigalotnes līmenis dB (μV)
	Maksimāli pieļaujamais vidējais līmenis dB (μV)
	Mērījumu josla (kHz)

	1.
	0,15–0,5 MHz
	66–56 
(līmenis samazinās lineāri, logaritmiski palielinoties frekvencei)
	56–46 
(līmenis samazinās lineāri, logaritmiski palielinoties frekvencei)
	9

	2.
	0,5–5 MHz
	56
	46
	9

	3.
	5–30 MHz
	60
	50
	9


· 27. Speciālā radiolīdzekļa izstarojumiem frekvencēs no 30 MHz līdz 6 GHz (izņemot frekvences, kurās paredzēta speciālā radiolīdzekļa darbība) 10 m (30–1000 MHz) un 3 m (1–6 GHz) attālumā jāatbilst šādām normām:
	Nr.p. k.
	Frekvences, kurās veic mērījumus
	Maksimāli pieļaujamais kvazigalotnes līmenis dB (μV/m)
	Maksimāli pieļaujamais vidējais līmenis dB (μV/m)
	Maksimāli pieļaujamais galotnes līmenis dB (μV/m)
	Mērījumu josla (kHz)

	1.
	30–230 MHz
	30
	–
	–
	120

	2.
	230–1000 MHz
	37
	–
	–
	120

	3.
	1–3 GHz
	–
	50
	70
	1000

	4.
	3–6 GHz
	–
	54
	74
	1000


· 
· Piezīme. Ja speciālā radiolīdzekļa raidītāja frekvence ir zemāka par  500 MHz, mērījumus veic tikai līdz 2 GHz frekvencei. Ja speciālā radiolīdzekļa raidītāja frekvence ir zemāka par  1 GHz, mērījumus veic tikai līdz 5 GHz frekvencei. Ja speciālā radiolīdzekļa raidītāja frekvence (F) ir augstāka par 1 GHz, mērījumus veic tikai līdz F x 5 GHz vai 6 GHz frekvencei.
· 28. Speciālā radiolīdzekļa atbilstību šo noteikumu 25., 26. un 27. punktā minētajām prasībām novērtē, veicot pārbaudes saskaņā ar metodiku, kas atbilst Starptautiskās Telesakaru savienības (ITU) vai Eiropas Pasta un telesakaru administrāciju konferences (CEPT) rekomendācijām, vai Eiropas Elektrotehniskās standartizācijas komitejas (CENELEC) standartiem.

